આજના 21મી સદીના આપણા સમાજની અંદર આપણું રાષ્ટ્ર એક ખૂબ જ વિકસિત દિશામાં આગળ વધી રહ્યું છે અને સમાજની અને રાષ્ટ્રની દરેક સમસ્યાઓ આજે દરકે-દરેક જગ્યાએ ચર્ચાઈ રહી છે. જેમાં ઈલેક્ટ્રોનિક માધ્યમોનો અને પ્રિન્ટ માધ્યમોનો ઘણો મોટો ફાળો રહ્યો છે. સમાજમાં રહેલી દરેક વ્યક્તિઓના વિચારોને સમાજ સુધી પહોંચાડવાથી આપણી દરેક સમસ્યાઓનો, સારો પ્રશ્ન હલ થઈ શકે છે. અને આવા એક સારા વિચાર સાથે સુધીરભાઈ રાવલ જે ગોષ્ઠિના કાર્યક્રમ સાથે આગળ આવી રહ્યા છે તે મારું માનવું છે કે આપણા ગુજરાતીની અંદર જે લોકો ગુજરાતી ટીવી.ને વધારે સમજી અને જાણી શકે છે, ખાસ કરીને રૂરલ એરિયાની અંદર પણ આનો પ્રસાર વધારે થઈ રહ્યો છે ત્યારે આપણી આવી બધી સમસ્યાઓને ગોષ્ઠિના માધ્યમ મારફતે સમાજના જાણીતા વ્યક્તિઓના, એક્સપર્ટ્સના ઓપિનિયન સાથે જો કોઈ રજૂઆત થશે તે આપણા સમાજને માટે ઘણું ફળદાયી રહેશે. સુધીરભાઈને હું છેલ્લાં પાંચ-છ વર્ષથી એક પ્રોફેશનલ, એક જર્નાલિસ્ટ તરીકે પરિચયમાં આવેલો છું અને એમનામાં એમના કામ પ્રત્યેનો ખંત અને દીર્ઘદ્રષ્ટિ રહેલી છે તેના કારણે અમે જે કંઈ સાથે મળીને કર્યું તે ઘણું દીપી ઊઠ્યું છે. ગોષ્ઠિનો જે કાર્યક્રમ છે તેમાં પણ તેમની દીર્ઘદ્રષ્ટિ અને તેમના વિચારોથી આપણા ગુજરાતની પ્રગતિની અંદર ખૂબ મોટો ફાળો હશે એવી મારી ચોક્કસ આશા છે. મારી તેમના આ કાર્યક્રમ માટે ખૂબ શુભેચ્છાઓ છે. તેમના કાર્યક્રમો મારફતે પણ આપણા સમાજના પ્રશ્નોની અંદર યોગ્ય માર્ગદર્શન મળી રહે તેવી મારી અપેક્ષા છે